আসন্ন লোকসভা নিৰ্বাচনত কনৰাড চাংমা নেতৃত্বাধীন নেশ্যনেল পিপলছ পাৰ্টি (এন পি পি) দলে নগৰিকত্ব সংশোধনী বিধেয়কক মূল বিষয় হিচাপে গ্ৰহণ কৰিছে। শনিবাৰে গুৱাহাটীৰ লোকপ্ৰিয় গোপীনাথ বৰদলৈ আন্তৰ্জাতিক বিমানবন্দৰত সাংবাদিকৰ আগত এই কথা প্ৰকাশ কৰে দলটোৰ মুৰব্বী কনৰাড চাংমাই।
অসমত ইতিমধ্যে পাঁচটা সমষ্টিৰ বাবে প্ৰাৰ্থীৰ নাম ঘোষণা কৰা এন পি পিৰ নেতা কনৰাড চাংমাই কয় যে দলটোৱে নাগৰিকত্ব সংশোধনী বিধেয়কৰ বিৰোধিতা অব্যাহত ৰাখিব আৰু লোকসভা নিৰ্বাচনত এই বিষয়টো দলৰ মূল নিৰ্বাচনী বিষয় হিচাপে লোৱা হ'ব।
এন পি পি দলে এইবাৰ মেঘালয়ৰ বাহিৰে অসমকে ধৰি সমগ্ৰ উত্তৰ-পূৰ্বাঞ্চলতে প্ৰতিদ্বন্দ্বিতা আগবঢ়োৱাৰ সিদ্ধান্ত গ্ৰহণ কৰিছে। অসমকে ধৰি উত্তৰ-পূৰ্বাঞ্চলত শেহতীয়া সময়ত নাগৰিকত্ব সংশোধনী বিধেয়কলৈ ব্যাপক প্ৰতিবাদী কাৰ্যসূচী ৰূপায়ন কৰা হৈছিল। সেয়ে, অঞ্চলটোৰ আটাইতকৈ স্পৰ্শকাতৰ বিষয়টোক এন পি পিয়ে নিৰ্বাচনী বিষয় হিচাপে লৈ জনসমৰ্থন আদায়ৰ চেষ্টা চলাব।
উল্লেখযোগ্য যে যোৱা ১৩ ফেব্ৰুৱাৰিত ৰাজ্যসভাত নাগৰিকত্ব সংশোধনী বিধেয়কখন উত্থাপনত বিজেপি ব্যৰ্থ হোৱাৰ পাছত কনৰাড চাংমা নায়ক হৈ পৰিছিল। মেঘালয়ৰ মুখ্য মন্ত্ৰীগৰাকীয়ে বিধেয়কখনৰ বিৰুদ্ধে উত্তৰ-পূৰ্বাঞ্চলৰ আঞ্চলিক দলসমূহক ঐক্যবদ্ধ কৰাৰ ক্ষেত্ৰত আগভাগ লৈছিল।
বহু কৰ্মীৰ চাকৰি গ'ল যদিও এই মহিলাগৰাকীক ছাঁটাই কৰিব নোৱাৰে এলন মাস্কে; কিন্তু কিয়?
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
